

Αξιότιμοι κύριοι,

 Ονομάζομαι Ζαχαράκη Όλγα και είμαι εκ των ιδιοκτητών και διευθυντών εκπαίδευσης των φροντιστηρίων **ΑΚΑΔΗΜΟΣ Γ. ΠΑΣΣΑΣ στην Παλλήνη και στο Πόρτο Ράφτη.**

 Ενημερώθηκα από τους συνεργάτες μου πως, στην επίσημη ιστοσελίδα της ΟΙΕΛΕ, αναρτήθηκε στις 26 Φεβρουαρίου 2024 άρθρο στο οποίο γίνεται αναφορά σχετικά με «παράνομη διδακτική ώρα 60 λεπτών» στην φροντιστηριακή αλυσίδα ΑΚΑΔΗΜΟΣ.

Θα θέλαμε με την παρούσα επιστολή να διευκρινίσουμε πως τα Φροντιστήρια μας, **ΑΚΑΔΗΜΟΣΓ. ΠΑΣΣΑΣ, στην Παλλήνη και στο Πόρτο Ράφτη**, ουδεμία σχέση (ιδιοκτησίας και διοίκησης) έχουν με την φροντιστηριακή αλυσίδα ΑΚΑΔΗΜΟΣ (Μαρούσι, Άνοιξη, Βριλήσσια) στην οποία αναφέρεται το εν λόγω άρθρο σας, όσον αφορά στις παροχές φροντιστηριακών υπηρεσιών δευτεροβάθμιας εκπαίδευσης.

Λόγω της σύγχυσης που ενδεχομένως θα προκληθεί σας στέλνουμε την παρούσα, προκειμένου να σας ενημερώσουμε πως στα φροντιστήριά μας η διδακτική ώρα είναι 45 λεπτών, όπως προβλέπει ο νόμος. Σας καλούμε, ως εκ τούτου, να προβείτε στις άμεσες ενέργειες, όσον αφορά στο δημοσίευμά σας, προκειμένου να μη δημιουργούνται- άθελά σας- λανθασμένες εντυπώσεις και να μας ενημερώσετε σχετικά.

Για οποιαδήποτε πληροφορία μπορείτε να μπείτε στην ιστοσελίδα μας [www.akadimospallini.gr](http://www.akadimospallini.gr-) ή να επικοινωνήσετε μαζί μας στο τηλέφωνο 6974112233.

 Με εκτίμηση

 Η διεύθυνση των φροντιστηρίων

 ΑΚΑΔΗΜΟΣ Γ. ΠΑΣΣΑΣ